CELEX: 52018PC0783
Language: da
Date: 2018-11-28
Title: Forslag til RÅDETS AFGØRELSE om Det Europæiske Økonomiske og Sociale Udvalgs sammensætning

EUROPA-KOMMISSIONEN
            Bruxelles, den 28.11.2018
            COM(2018) 783 final
            2018/0402(NLE)
            Forslag til
            RÅDETS AFGØRELSE
            om Det Europæiske Økonomiske og Sociale Udvalgs sammensætning
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               
                  Artikel 301 i traktaten om Den Europæiske Unions funktionsmåde (TEUF) fastsætter, at antallet af medlemmer i Det Økonomiske og Sociale Udvalg (i det følgende benævnt "udvalget") ikke må overstige 350, og at Rådet, der træffer afgørelse med enstemmighed på forslag af Kommissionen, vedtager en afgørelse om udvalgets sammensætning.
               
               
                  I henhold til artikel 300, stk. 5, i TEUF revideres reglerne om karakteren af de rådgivende udvalgs sammensætning "med jævne mellemrum af Rådet for at tage hensyn til den økonomiske, sociale og demografiske udvikling i Unionen. Rådet vedtager på forslag af Kommissionen afgørelser herom".
               
               
                  Pr. 1. juli 2013 blev udvalgets sammensætning tilpasset i medfør af artikel 23, stk. 1, i akten om Republikken Kroatiens tiltrædelsesvilkår
                     1
                  , og i henhold til artikel 23, stk. 2, forhøjedes antallet af udvalgets medlemmer midlertidigt til 353 for at tage hensyn til Kroatiens tiltrædelse. For perioden 2015-2020 vedtog Rådet den 14. juli 2015 afgørelsen om Det Europæiske Økonomiske og Sociale Udvalgs sammensætning
                     2
                   for ikke at overskride det loft på 350 medlemmer, der er fastlagt i traktaten. Dette førte til, at den estiske, cypriotiske og luxembourgske delegation hver måtte afgive én plads.
               
               
                  Det Europæiske Økonomiske og Sociale Udvalgs nuværende mandatperiode udløber den 20. september 2020. Det er derfor nødvendigt, at Rådet vedtager afgørelsen om udvalgets sammensætning i tide, inden Rådet iværksætter proceduren for udpegelse af udvalgets medlemmer for perioden 2020-2025. 
               
               
                  Det Forenede Kongeriges udtræden af Den Europæiske Union den 30. marts 2019 vil føre til 24 ledige pladser i udvalget. 
               
               
                  Kommissionen er af den opfattelse, at den nuværende fordeling af pladserne i udvalget så vidt muligt bør bevares, da den er et resultat af flere regeringskonferencer. 
               
               
                  Det foreslås derfor, at Estland, Cypern og Luxembourg på ny tildeles de tre pladser, som disse medlemsstater mistede i forbindelse med den seneste afgørelse om udvalgets sammensætning, og at lade de resterende ledige pladser indgå i en reserve med henblik på eventuelle fremtidige udvidelser. Som følge heraf vil udvalget for perioden 2020-2025 være sammensat af 329 medlemmer.
               
            
            
               •Sammenhæng med de gældende regler på samme område
            
            
               
                  Ikke relevant.
               
            
            
               •Sammenhæng med Unionens politik på andre områder
            
            
               
                  Kommissionen vedtager dette forslag samtidig med forslaget om Regionsudvalgets sammensætning. Paralleliteten med hensyn til fordelingen af pladserne mellem medlemsstaterne i begge udvalg skal opretholdes.
               
               
                  Traktaterne indeholder ingen bestemmelser om, hvordan Det Europæiske Økonomiske og Sociale Udvalg og Regionsudvalget skal sammensættes inden for rammerne af det maksimale antal på 350 medlemmer. Til forskel herfra er kriterierne for Europa-Parlamentets sammensætning fastsat i artikel 14, stk. 2, i traktaten om Den Europæiske Union. Parlamentet er sammensat af direkte valgte repræsentanter for unionsborgerne, hvorimod udvalget består af repræsentanter for arbejdsgivere, arbejdstagere og andre aktører, der er repræsentative for civilsamfundet (artikel 300, stk. 2, i TEUF). Ved sammensætningen af Det Europæiske Økonomiske og Sociale Udvalg bør det primære hensyn derfor være at sikre, at arbejdsgivere, arbejdstagere og civilsamfundet bliver hørt i udvalget, ikke at etablere en direkte forbindelse mellem de nationale delegationers størrelse og medlemsstaternes respektive befolkningers størrelse.
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               
                  Forslaget har hjemmel i artikel 301 i TEUF, som fastsætter, at Rådet træffer afgørelse med enstemmighed om udvalgets sammensætning.
               
            
            
               •Nærhedsprincippet (for områder, der ikke er omfattet af enekompetence) 
            
         
         
            
               
                  Ikke relevant.
               
            
            
               •Proportionalitetsprincippet
            
            
               
                  Ikke relevant.
               
            
            
               •Valg af retsakt
            
            
               
                  Artikel 301, stk. 2, i TEUF fastsætter, at Rådet med enstemmighed på forslag af Kommissionen vedtager en afgørelse om udvalgets sammensætning.
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               
                  Ikke relevant.
               
            
            
               •Høringer af interesserede parter
            
            
               
                  I forbindelse med udarbejdelsen af nærværende forslag har Kommissionen været i tæt dialog med repræsentanter for medlemsstaterne samt afholdt adskillige møder med dem.
               
               
                  Det Europæiske Økonomiske og Sociale Udvalg fremsendte på basis af præsidieafgørelsen af 18. september 2018
                     3
                   sin anbefaling til Kommissionen om på ny at tildele Estland, Cypern og Luxembourg de tre pladser, som de mistede i 2015, og om ikke at omfordele andre ledige pladser, idet antallet af medlemmer for mandatperioden 2020-2025 fastsættes til 329.
               
            
            
               •Indhentning og brug af ekspertbistand
            
            
               
                  Ikke relevant.
               
            
            
               •Konsekvensanalyse
            
            
               
                  Dette forslag ledsages ikke af en specifik konsekvensanalyse, da det ikke forventes at have bredere væsentlige økonomiske, sociale og miljømæssige virkninger.
               
            
            
               •Målrettet regulering og forenkling
            
            
               
                  Ikke relevant.
               
            
            
               •Grundlæggende rettigheder
            
            
               
                  Ikke relevant.
               
            
            
               4.VIRKNINGER FOR BUDGETTET
            
         
         
            
               
                  Det færre antal pladser som følge af Det Forenede Kongeriges udtræden af Den Europæiske Union kan have en hæmmende virkning for udvalgets samlede budget.
               
            
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
            
               
                  Ikke relevant.
               
            
            
               •Forklarende dokumenter (for direktiver)
            
            
               
                  Ikke relevant.
               
            
            
               •Ikrafttræden
            
            
               
                  Det foreslås, at Rådet udsætter tidspunktet for, hvornår denne afgørelse anvendes, indtil dagen efter dagen for udløbet af udvalgets nuværende mandatperiode. 
               
            
            
               2018/0402 (NLE)
            
            
               Forslag til
            
            
               RÅDETS AFGØRELSE
            
            
               om Det Europæiske Økonomiske og Sociale Udvalgs sammensætning
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 301,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)I traktatens artikel 300 fastsættes reglerne for Det Europæiske Økonomiske og Sociale Udvalgs sammensætning.
            
            
               (2)Ved Rådets afgørelse (EU) 2015/1157
                  4
                blev Det Europæiske Økonomiske og Sociale Udvalgs sammensætning tilpasset som følge af Kroatiens tiltrædelse. For at rette op på forskellen mellem det maksimale antal medlemmer, der er fastlagt i traktaten, og antallet af medlemmer efter Kroatiens tiltrædelse mistede Estland, Cypern og Luxembourg hver især én plads.
            
            
               (3)I præamblen til afgørelse (EU) 2015/1157 fastsættes det, at afgørelsen skal revideres i god tid inden den mandatperiode, som udvalget påbegynder i 2020. 
            
            
               (4)Den 18. september 2018 vedtog Det Europæiske Økonomiske og Sociale Udvalg anbefalinger til Kommissionen og Rådet om udvalgets fremtidige sammensætning
                  5
               . 
            
         
         
            
               (5)Den nuværende fordeling af pladserne i Det Økonomiske og Sociale Udvalg bør så vidt muligt fastholdes, da den er et resultat af flere regeringskonferencer.
            
            
               (6)Det Forenede Kongeriges udtræden af Den Europæiske Union har ført til 24 ledige pladser i udvalget. Balancen i den fordeling af pladser, der eksisterede før vedtagelsen af Rådets afgørelse (EU) 2015/1157, kan derfor genoprettes —
            
            
               VEDTAGET DENNE AFGØRELSE: 
            
            
               Artikel 1
            
            
               Sammensætningen af Det Økonomiske og Sociale Udvalgs medlemmer er følgende:
            
            
               Belgien
                     12
            
            
               Bulgarien
                     12
            
            
               Tjekkiet
                     12
            
            
               Danmark
                     9
            
            
               Tyskland
                     24
            
            
               Estland
                     7
            
            
               Irland
                     9
            
            
               Grækenland
                     12
            
            
               Spanien
                     21
            
            
               Frankrig
                     24
            
            
               Kroatien
                     9
            
            
               Italien
                     24
            
            
               Cypern
                     6
            
            
               Letland
                     7
            
            
               Litauen
                     9
            
         
         
            
               Luxembourg
                     6
            
            
               Ungarn
                     12
            
            
               Malta
                     5
            
            
               Nederlandene
                     12
            
            
               Østrig
                     12
            
            
               Polen
                     21
            
            
               Portugal
                     12
            
            
               Rumænien
                     15
            
            
               Slovenien
                     7
            
            
               Slovakiet
                     9
            
            
               Finland
                     9
            
            
               Sverige
                     12.
            
            
               Artikel 2
            
            
               Denne afgørelse træder i kraft på tyvendedagen efter offentliggørelsen i Den Europæiske Unions Tidende. 
            
            
               Den anvendes fra den 21. september 2020.
            
            
               Artikel 3
            
            
               Denne afgørelse er rettet til medlemsstaterne.
            
            
               Udfærdiget i Bruxelles, den […].
            
            
               
                     På Rådets vegne
               
               
                     
               
            
         
         
            
               
                     Formand
               
            
         
         
            
                  
                     (1)
                  
                        Akt om Republikken Kroatiens tiltrædelsesvilkår samt om tilpasning af traktaten om Den Europæiske Union, traktaten om Den Europæiske Unions funktionsmåde og traktaten om oprettelse af Det Europæiske Atomenergifællesskab (EUT L 112 af 24.4.2012, s. 6).
               
               
                  
                     (2)
                  
                        Rådets afgørelse (EU) 2015/1157 (EUT L 187 af 15.7.2015, s. 28).
               
               
                  
                     (3)
                  
                        Brev af 4. oktober 2018 fra udvalgets formand til Kommissionen.
               
               
                  
                     (4)
                  
                        Rådets afgørelse (EU) 2015/1157 af 14. juli 2015 om Det Europæiske Økonomiske og Sociale Udvalgs sammensætning (EUT L 187 af 15.7.2015, s. 28).
               
               
                  
                     (5)
                  
                        Afgørelse af 18. september 2018 truffet af Det Europæiske Økonomiske og Sociale Udvalgs præsidium.